इससे पहले सेंट्रल ब्यूरो ऑफ इन्वेंस्टिगेशन (सीबीआई) ने अंडरवर्ल्ड डॉन दाऊद इब्राहिम के खिलाफ सबूत जुटाने के लिए पाकिस्तान से संपर्क किया था। महाराष्ट्र सरकार के अनुरोध में सीबीआई ने इस मामले को अपने हाथ में लिया था। मिली जानकारी के मुताबिक, सीबीआई ने दाऊद के गुटखा कारोबार से जुड़ी जानकारी मांगी थी। एनडीटीवी की खबर के मुताबिक, जानकारी जुटाने के लिए लेटर पाकिस्तान के साथ-साथ ब्रिटेन और संयुक्त अरब अमीरात को भी भेजा गया है। गुटखे का धंधा दाऊद का भाई अनीस इब्राहिम चलाता है । ऐसा आरोप है कि अनीस इब्राहिम ने साल 2002 में 2.16 लाख रुपए में गुटखा पाउच बनाने की मशीनें खरीदी थी और फिर अन्य सहयोगियों की मदद से उन्हें कराची में उसके पास भेजा गया था।